చెన్నై: అన్నాడీఎంకే పార్టీ నుంచి శశికళను, దినకరన్ను తప్పించడంతో తమిళనాడు రాజకీయాలు మరోసారి వేడెక్కాయి. రాజకీయ పరిణామాలు శరవేగంగా మారుతున్నాయి. శశికళను పార్టీ నుంచి తప్పించిన తర్వాత పన్నీర్ సెల్వం తొలిసారిగా మీడియాతో మాట్లాడారు. శశికళను, ఆమె కుటుంబాన్ని పార్టీ నుంచి తొలగించడం తన వర్గం సాధించిన తొలి విజయంగా పన్నీర్ సెల్వం అభివర్ణించారు. ఈ ధర్మ యుద్ధంలో తామే గెలిచామని ఆయన చెప్పారు. లక్షలాది మంది పార్టీ కార్యకర్తల అభిప్రాయాలను దృష్టిలో ఉంచుకుని ఇరు వర్గాలు చర్చలు జరుపుతున్నామని, త్వరలోనే నిర్ణయం ప్రకటిస్తామని పన్నీర్ సెల్వం తెలిపారు. ఇదిలా ఉంటే, ఆర్కే నగర్ ఉప ఎన్నిక పోటీ నుంచి తప్పుకుంటున్నట్లు దినకరన్ ప్రకటించారు.
chennai: annadienke party nunchi sasikalanu, dinakarannu tappinchadamtho tamilanadu rajakeeyaalu marosari vedekkaayi. rajakeeya parinaamaalu saravegamgaa maarutunnaayi. sasikalanu party nunchi tappinchina tarvaata pannir selvam tolisaarigaa meediatho matladaru. sasikalanu, aame kutumbaanni party nunchi tolaginchadam tana vargam saadhinchina toli vijayamgaa pannir selvam abhivarninchaaru. ee dharma yuddhamlo taame gelichamani aayana cheppaaru. lakshalaadi mandi party kaaryakartala abhipraayaalanu drushtilo unchukuni iru vargaalu charchalu jaruputunnamani, twaralone nirnayam prakatistaamani pannir selvam telipaaru. idila unte, aarke nagar upa ennika poty nunchi tappukuntunnatlu dinakaran prakatinchaaru.